CELEX: 32016R0235
Language: fi
Date: 2016-02-18 00:00:00
Title: Komission asetus (EU) 2016/235, annettu 18 päivänä helmikuuta 2016, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteen II muuttamisesta

19.2.2016   
            
            
               FI
            
            
               Euroopan unionin virallinen lehti
            
            
               L 44/7
            
         KOMISSION ASETUS (EU) 2016/235,
   annettu 18 päivänä helmikuuta 2016,
   tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteen II muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (1) ja erityisesti sen 26 artiklan,
   sekä katsoo seuraavaa:
   
               (1)
            
            
               Asetuksen (EY) N:o 110/2008 liitteessä II säädetään, että luokkaan 32 ”Likööri” kuuluva tislattu alkoholijuoma on valmistettu maatalousperäisestä etyylialkoholista tai maatalousperäisestä tisleestä tai yhdestä tai useammasta tislatusta alkoholijuomasta tai edellä tarkoitettujen sekoituksista maustamalla, makeuttamalla ja lisäämällä maataloustuotteita tai elintarvikkeita, kuten kermaa, maitoa tai muita maitotuotteita, hedelmiä, viiniä tai maustettua viiniä. Aistinvaraiset perusominaisuudet, joilla tätä tislattujen alkoholijuomien luokkaa luonnehditaan, eivät kuitenkaan edellytä, että tuotteita sekä maustetaan että niihin lisätään maataloustuotteita tai elintarvikkeita. Sellaisen tuotteen, jolla on kuluttajien yleensä likööriltä odottamat ominaisuudet, aikaansaamiseksi riittää jommankumman menetelmän käyttäminen. Sen vuoksi olisi sallittava sellaisten tislattujen alkoholijuomien kaupan pitäminen luokkaan 32 ”Likööri” kuuluvina, jotka on valmistettu maatalousperäisestä etyylialkoholista tai maatalousperäisestä tisleestä tai yhdestä tai useammasta tislatusta alkoholijuomasta tai edellä tarkoitettujen sekoituksista maustamalla tai lisäämällä maataloustuotteita tai elintarvikkeita.
            
         
               (2)
            
            
               Asetuksen (EY) N:o 110/2008 liitettä II olisi sen vuoksi muutettava.
            
         
               (3)
            
            
               Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 110/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 39, 13.2.2008, s. 16.
   
      LIITE
      Korvataan asetuksen (EY) N:o 110/2008 liitteessä II olevan luokan 32 a alakohdan ii alakohta seuraavasti:
      
         
                     ”ii)
                  
                  
                     joka on valmistettu maatalousperäisestä etyylialkoholista tai maatalousperäisestä tisleestä tai yhdestä tai useammasta tislatusta alkoholijuomasta tai edellä tarkoitettujen sekoituksista makeuttamalla ja lisäämällä yhtä tai useampaa aromia, maataloustuotetta tai elintarviketta.”